“Kɔ́bɔ́gɔ ai bɔ́n bə́ Ísraɛ̂l ó kad bɔ́ nâ: “Tɔ́bán mínā bə́bēn bə̄tísɔn bə́ ékə m̀bíl ásɔbɔ́ á mə̄ ngákad mínā ânyǔ Mósɛs. 3Á ńtɔ̄á naa, ngə́ mod a wé mod á fūán, a nə dzǎm kə́ sɔbɔ étēde, bə́ tɔ̄á fə dzǎm sɔbɔ é mod a bələ́ naa a kunu məkǐ étēde. 4É tísɔn dzyǎ yā bə́tísɔn bā, éyə̄ hḿ é mod a wé mod a bələ́ naa a kələ sɔbɔ étēde, a yi tə́bə̄ á ḿbɛ̄ yā tísɔn ǎ ngátimi mvindí bǒd yā tísɔn etɔm dzíé, eyɔ̌ŋ tē báyī nyé nyílī á tísɔn dzabá, bə́ lə́dē fə̄ nyé é vóm á bələ́ naa a tɔbɔgɔ, á zāŋ dzābá. 5Ngə́ ńkunu məkǐ ā kə́ a tsídan nyé, bə́ təge və́ é mod a hə́ wé mod á mɔ́ móé, amú ā wé mānyāŋ á fūán, a ndzí kig váŋ ású óvílá ziŋ yā ā hə́ bə̄lə́ ai nyé á ńnə́m. 6A bələ́ naa a tɔbɔgɔ á tísɔn tě a kələ kwí anə́ ékōán yáyi tsíg ńtōl yā ádzō díé, a kələ kwí anə́ é fada ǹnén yǎ á bələ́ ésīé ábǒg tē ā wú. Hə ǹnyie anə́ ábǒg tē ńdɔ̄ é mod a ngáwé mod á fūán á nə̄ dzǎm dúgan á tísɔn dzié ai á ndá dzīé, á é tísɔn yǎ á ngātúb.” 7Ńdɔ̄ hḿ bə́ ngátɔ́b Kɛdesh á Galiléa, á ńkǒl Neftalí, Sikɛ́m á ńkǒl Efraím ai Kiryat Arba, nálā tē ó nə̄ nâ Hébron, á ńkǒl Yúda. 8Ḿfág yā Yórdan yǎ á Yēríko á yād, á ńtólē dzób, á óbobon ńkǒl á yōb á ńkōd ńnam, ńdɔ̄ bə́ ngátɔ́b Bɛsɛr yǎ ndá bod Rúben, Ramot yǎ Galaad, á ndá bod Gad ai Golân yǎ Bashân, á ndá bod Manasé. 9Bə́tísɔn bá ḿbɔ̄ bə́ ngátɔ́b ású bɔ́n bə́ Ísraɛ̂l bə́sə ai ású bə́yə́ŋ bə́sə̄ bə́ ngábə́ tɔá á zāŋ dzābá, ḿból yə̄ nâ é mod a wé mod á fūán á bə̄lə̄ vóm yǎ átūb, təge bili á mɔ́ mə́ ńkúnu məkǐ a kələ kwí anə́ ā kə tə́bə̄ á mís mə́ ékóán.